Energiatakarékossági Folyóirat

**2011.**

Szerkesztők: Fülöp Barnabás, Rácz Dániel, Dukai Ábel, Szűcs András

1. évfolyam, 1. szám

**

*Energiatakarékos találmányok*

*Olvasói vélemények* a világból és a világűrből

*Interjú Nagy Jánossal, a* Veszprém Megyei Kossuth Lajos Általános Oktatásügyi Intézmény igazgatójával

*Passzívház*

*Melegrekordok*

A HÓNAP TALÁLMÁNYAI Dukai Ábel



**Bemutatta a helyi hő ellátásban jól alkalmazható találmányát, a kavitációs kazánt Kardos Péter feltaláló.**

*A bemutatott kazánt egy nyolc kilowattos villanymotor működteti, és az újítás jelentősége abban áll, hogy a kazán* ***háromszor annyi hőenergiát******állít elő, mint amennyit a villanymotor elfogyaszt****. A kazán egy négyszáz négyzetméteres épület ellátására alkalmas. A kavitáció lényege az, hogy a folyadékokban a nyomás gyors esésekor buborékok keletkeznek, amelyek hőt fejlesztenek. A hasonló amerikai hőfejlesztőkben forgó tárcsa állítja elő a buborékokat, míg a Kardos-féle berendezésben egy csőben képződnek a buborékok, forgó alkatrész nélkül.*

*Az építőiparban nem mindennap születnek hasznos és energiatakarékos találmányok. Felleltünk még egy másik találmányt: belső örvényszabályo-zású, folyadéknyomásos porlasztó-szerkezet, különös tekintettel a zuhanymegoldásokra. Bejelentési dátuma 2011 ősze, az adatközlés dátuma 2011 novembere. A belső örvényszabályozású, folyadék-nyomásos porlasztószerkezet általános szórási célra készült, különös tekintettel a zuhany-megoldásokra, amely folyadék- és* ***energiatakarékos*** *porlasztást tesz lehetővé az élet legkülönbözőbb területein (zuhanyozás, egészség-ügy, valamint speciális higiénia, vegyszer-, sugármentesítés). A szerkezet (köznyelven szólva* ***zuhanyrózsa****) energia- és folyadéktakarékos, valamint környezetkímélő.*



Olvasói vélemények Dukai Ábel

Ebben a hónapban arról kérdeztük olvasóinkat, hogy használnak-e megújuló energiaforrásokat, hogy mi a véleményük, ezek elérhetőségét, árát, hosszútávú hatását tekintve.

Heizler Károlyné szerint a megújuló energiaforrások Magyarországon még nem elérhetőek megfelelően, erről szerinte főleg a

kormány tehet, mert nem támogatja a lakosságnak szánt napelemek, házra szerelhető szélkerekek forgalmazását a kiskereskedői rétegben.

Néhány középiskolás fiatal meggyőződése, hogy több megújuló, olcsóbb energiára lenne szükség, mert elektronikus eszközeik igényét már a 230 voltos hálózati áram már egyre nehezebben tudja kielégíteni.



**REKLÁM**

Vegyen Ön is energiatakarékos, tölthető zseblámpát!

Autóba, munkahelyre, otthonra, tökéletesen használható! 5 óra feletti üzemidő!

Részletek: www.zseblampa.hu



**Válság az ifjúság körében is  
(interjú a Kossuth-iskola igazgatójával az atomenergia kérdéséről)** [](http://hu.wikipedia.org/w/index.php?title=F%C3%A1jl:Nuclear_Power_Plant_Cattenom_a.png&filetimestamp=20070311194524)

(fülöp.barni@energia.hu) A főváros után a vidéki nagyobb településeket is elkezdte foglalkoztatni az a kérdés, ami a röpke húsz év alatt riogató közhelyből társadalmunk égető problémájává nőtte ki magát. Minden vidéki önkormányzat megszavaztatja városa jelentősebb közintézményeit az energiaellátás módjáról az ismert okok miatt. Az alábbiakban munkatársunk Nagy Jánost a Veszprém Megyei Kossuth Lajos Általános Oktatásügyi Intézmény igazgatóját kérdezte állásfoglalásáról és elképzeléseiről.

**Riporter:** Lapunk engem kért fel, hogy a közelgő energia-ügyi szavazás kapcsán megkérdezzem Önt, mint érintettet és az egyik legtöbb embert foglalkoztató intézmény vezetőjét, mit gondol a fellépő energiaválságról, valamint várhatóan milyen irányba fog lépéseket tenni?

**Nagy János igazgató:** *Üdvözlöm a kedves olvasókat! Nézze, ez nem az a kérdés, amit egy mondatban meg lehetne válaszolni, ezért talán a legelemibb dolgokkal kéne kezdenünk.*

**R**: Rendben akkor haladjunk sorba. Mint az köztudott az előzetes kalkulációk ellenére a világ kőolaj készlete erősen fogytán van. A pánikszerűen kitalált megoldások (főként a nagy teljesítményű Atomreaktorok) életszínvonalunk megőrzésére pedig olyan mennyiségű füstöt és mérges gázt pumpáltak a levegőbe, hogy a metropoliszok fölött kialakult szmog-felhő lassan akadályozza a napsugarak földre jutását. Ezért ahol egy előre megszabott kritikus méréshatár fölött mérnek, ott a vezetőségek szavazást rendelnek el az ezután használatos energiatermelési formáról

***NJ****: Ezzel el is érkeztünk beszélgetésünk kulcskérdéséhez,avagy hogy én személy szerint az atomreaktoros megoldást támogatom-e, vagy a nagyteljesítményű napkollektorokat. Sajnos el kell hogy keserítsem, egyelőre még nem döntöttem. Mind a két oldalnak megvannak a maga előnyei és hátrányai.*

**R:** Kérem, ossza meg ezeket a nézeteit.

***NJ****: Tudja a század elején társadalmunk annyira elszigetelődött és rabja lett mai, döntően urbánus életformánknak, hogy ha születtek is gyerekek azok is a városba kerültek. Nos, ennek az egyszerű, de mégis kiszámíthatatlan eseménysornak köszönhető, hogy a fokozatosan összevont iskolák egyetlen mamut intézmény tagjai. Nem kellemes ennyi sorsról dönteni, elhiheti. Nem túl mulatságos a jövendő nemzedék életét befolyásolni, márpedig most ezt kell tennem. Szívem szerint én a napkollektorokat üzemelném be, amíg ez lehetséges, de mint azt ön is tudja ez rendkívül kockázatos. Nem tudjuk, mekkora a légszennyezés, és ezt képesek leszünk-e ezzel a váltással visszaszorítani, hogy közben életszínvonalunk ne essen drasztikusan. Mint említettem ezeknek a gyerekeknek kell harcolniuk fajunk fennmaradásáért, mint a jövendő nemzedék záloga. Így én mindenáron szeretném nekik az összes elérhető eszközt rendelkezésre bocsátani, kerül, amibe kerül*.

**R:** Akkor hogy-hogy mégsem támogatja teljes mellszélességgel az Atommáglyákat?

***NJ:*** *A napkollektoros variáció használatával lehet, hogy szerzünk magunknak néhány kellemetlen évet, de onnan még van visszaút. Ellenben ha az atomreaktort választjuk, hiába áll rendelkezésünkre óriási mennyiségű energia, elindítunk egy olyan dominósort aminek a vége egyelőre meglehetősen bizonytalan.*

**R**: Ezt kifejtené bővebben, kérem?

***NJ****: Nézze, pontosan tudom, hogy ez egy önkormányzati finanszírozású lap, ezért próbálják a közönséget a Máglyák pártjára állítani, mivel önöknek az nem csak kényelmesebb, hanem olcsóbb is. De felvet néhány kérdést is. Az életszínvonalunk és a tudományos fejlettségünk megőrizné jelenlegi növekedését, viszont az atommáglya rendkívül káros a környezetre, és nem vagyok benne biztos, hogy a fejlesztés alatt lévő környezetvédő megoldásnak lesz-e még elkészültekkor mit védenie. Valamint ez a fajta energiafelhasználás nem veszélytelen. Kisebb reaktorokkal behálózni egy várost reménytelen, egyetlen egy óriás erőműre akaszkodni pedig olyan függőséget jelent, amit idáig még nem tapasztaltunk. Egyetlen apró hiba a gépezetben emberek millióit tehetné tönkre, életek ezreit olthatná ki. Nem is beszélve a folyamatosan fellángoló tüntetésekkel, melyek gyakran torkollanak agresszióba. Gondolom, nem kell részleteznem, hogy egy központi ellátó egység mennyire kínálja magát, mint anarchista, politikai, vagy egyszerűen munkanélküliségből adódó megmozdulások célpontja. Úgy érzem társadalmunk egy ilyen szituáció kezeléséhez nem elég stabil, döntenünk viszont most kell róla.*

**R:** Sokan tartanak a világszerte időszerűvé váló választások hatásáról a világpolitikára. Ön mit gondol erről?

***NJ:*** *Túlzás nélkül állíthatom, hogy mint minden energiaválságnak, ennek is óriási ráhatása lenne Földünk globális problémáira. Háborús okként is lehetne aposztrofálni a kérdést.*

**R:** Ez egy különös meglátás, hiszen több nemzetközi elemző is egy esetleges szénhidrogén-háború elkerülésének egyetlen módjának tartja az atomprogramot.

***NJ****: Én még átmeneti menekülőútnak is kevésnek tartom. A Közel-Keleten szinte azonnal felborulna az így is meglehetősen ingatag politikai egyensúly. Az egymással folyamatosan viszálykodó nemzetek képtelenek lennének nem fegyverkezési kérdést csinálni az ügyből az egymástól való félelmük miatt. Valamint ezen országok vezetőségeinek jelentős része fegyvernepperek kezében van, akik szinte azonnal lecsapnának a lehetőségekre. És ezzel még nem említettem a három nagyhatalmat, különös tekintettel a Távol-Keletre. Az atomprogram globális elterjedése a legjobb esetben is egy második hidegháború veszélyével fenyegetne, és emberi romlottságunk ismét elvonná a figyelmet a környezeti problémákról, ami a valódi fenyegetés*.

**R:** Rengeteg érvet és ellenérvet hallhattunk öntől. Tudna esetleg olvasóinknak egy összefoglaló záró gondolatsort mondani a fentebb említettek alapján?

***NJ****: Csak annyit kérek minden kedves polgártárstól, hogy álljunk meg és mérlegeljünk. Tegyük félre a mindennapok keserűségét, a munkánk céltalanságát, reményvesztettségünket, és éljünk az alkalommal, ami lehet, hogy egyike az utolsónknak, hogy jövőnk irányát megszabhatjuk! Századunk azon fele, ahol a környezetvédelem és az energiaválság csak jól csengő vesszőparipák voltak egy-két lelkes aktivistának, lezárult. Mostanra ez már létkérdés. Kérek mindenkit, aki döntési helyzetben van, mérlegelje, hogy tud-e szakítani meglévő kényelmével a nagyobb jó érdekében, vagy egyáltalán megéri-e ez a megállj! kiáltás a vele járó kockázatot. Bár többet segíthetnék, de magam is csak ennyit tudok tenni, valamint hinni, remélni, és bizakodni. Köszönöm, hogy meghallgattak!*

*** Nosztalgikus Szauna Eladó!***

*2012-ben épített fa-tégla építmény, merülővel kazánnal együtt.*

*Gyönyörű lakkozás. Teljes szállíthatóság, kis épületben található az*

*összes kiegészítő. Platós Hybrid gépjárművel is elszállíthattó!!!*

*A kazán felmelegítéséhez csak 3 Volt kell. A merülőbe az olcsó, tiszta vizet kell beköttetni.*

**Vételi ár: 900.900 Ft -45%-> Eladási ár: 400.500 Ft**

HIRDETÉSEK:



**Hibrid**, Toyota IQ, 1.generációs, 2012-es évjáratú, muzeális darab **ELADÓ!**

Tökéletesen megkímélt állapotban, eredeti fényezés és eredeti ülések.

Utólagosan beszerelt gyári extrák: ütközés gátló, videotelefon, variomoderátor,

benzin-kiváltó transzducer, környezetbarát polimer gumiabroncsok

2012-ben fejlesztette ki a „Zöldebb Földünkért Alapítvány” Japánban

Eladási ár: 590.000 Forint (2012-ben az vételi ár: 5.300.000 Ft VOLT)



**ELADÓ!**

Egyedi **UAZ 469**, Mercedes motorral szerelve. Kisbusz-csere érdekel.

Erdészeti munkákra vagy hobbi célra ideális, becsövezve +fényszórók-ködlámpák. Kiváló nagybordás terepgumikkal. Érdeklődni 16 óra után. Muzeális darab. Nosztalgikus megjelenés!!!

Eladási ár: 200.000 Forint (2012-ben az vételi ár: 200.000 Ft VOLT)

|  |  |  |  |
| --- | --- | --- | --- |
| Apera **ELADÓ!**  Full Hybrid  700.000 Ft  állítható ülésekkel  áramvonalas külső |  | Opel **ELADÓ!**  Full Hybrid  599.990 Ft  testhez alkalmazkodó ülés |  |

Házi orvosi- diagnosztikai eszköz kis fogyasztással **ELADÓ!**

1 elemcellával folyamatosan 1 évig működik

új fejlesztés: az orvosok által jóváhagyva, otthoni használatra alkalmas.

131 funkció található rajta, a részletes útmutató leírja a használatukat.

Vételi ár: 890.000 Ft

**AKCIÓ: 56%-os árcsökkentés**

Eladási ár: 500.000 Ft

***Olvasói vélemény***

Megkérdeztük egyik földön kívüli barátunkat, mit gondol az új orvosi gépről a hirdetésben.



Fordítás szerint: „Az emberek számára fontos szerkezet, talán pár évvel tovább fognak élni.

Társaim, ha látják az emberek szemében a békét, a rák ellenszerét is elmondják.

Háborún jár az emberek esze... Nem szeretjük a gonoszságot!

Egy nap az emberekkel együtt fogjuk a halál elleni ellenszert kifejleszteni. Nagyon örülnénk mi is, ha minél előbb megtörténne ez...

Szeretnénk közös kutatásokat végezni mind a világegyetemben, mind a Földön.”

(*Ansukqé Lbrtétю* )

бежфяй-i bolygó orvos - professzora

Passzívház az Európai Unióban

Rácz Dániel

A passzívház lehet a jövő építési szabványa

*A passzív ház lesz a jövő építési szabványa Európában. Az Európai Parlament május 18-án közzétette az energiahatékony épületekre való új irányelveket: Az EU-ban 15-20 év múlva csak zéró energiafel-használású házak épülhetnek, az újonnan épülő középületekre már 2019-től vonatkozik az új szabály. Megfelelő esetben az EU akár pénzügyileg hozzá is segíthet az épülő passzív házakhoz.*

*Sokan azért teszik le a voksukat a passzív házak mellett, mert képesek és akarnak is* ***változtatni*** *a jól megszokott, bizonyos esetekben káros életmódjukon. Az emberek nagy része a médiából, illetve az internetről értesül, a modern technika új vívmányairól, mint ahogy azt saját tesztjeink is bebizonyították, melyet néhány veszprémi lakó között osztottunk szét.*

*Szerencsére az emberek nagy része már biztos szívvel dönt a passzív házak, illetve a Földnek is jó életvitel mellett. Egy* ***Németországban*** *elvégzett kutatás szerint a megkérdezett emberek 47%-a döntött úgy, hogy ha új ház építésére lenne lehetősége, akkor passzív házat építene.*



(a képen egy passzív ház látványterve látható)

*A modern tudomány vívmányainak köszönhetően, egy passzív ház lehet épp olyan kellemes és komfortos, mint egy normál építésű. Sőt a házba és annak tudományos részébe beleölt pénzünk, hamar behozza az árát. Gondoljuk csak el, óriásit* ***spórolhatnánk*** *a gáz, víz számlán. A passzív házban élők 93%-a még a téli időszakban is remekül érzi magát otthonában, különösebb fűtési rendszer nélkül is.*

***Szerintünk a passzív házakban rejlik a jövő!***

*Úgy gondoljuk, hogy megfelelő változtatások mellett* ***20 év múlva****,* ***képesek leszünk*** *átalakítani országunkat, Európát és a Világot. Igénybe kell, hogy vegyük a tudomány legújabb vívmányait.*

*Szerintünk* ***2030-ra*** *a* ***passzív házak*** *átvehetik az uralmat, nem csak a pénzesebb országokban, hanem nálunk,* ***Magyarországon is****.*

*Támogatóink :* [](http://www.google.hu/imgres?q=ecobild&hl=hu&sa=X&gbv=2&tbas=0&biw=1229&bih=892&tbm=isch&tbnid=U6VnaB4oV6d8QM:&imgrefurl=http://de.dreamstime.com/lizenzfreie-stockbilder-eco-bild-image16478609&docid=g_sZQnk8GKj6LM&itg=1&imgurl=http://de.dreamstime.com/eco-bild-thumb16478609.jpg&w=400&h=155&ei=qG7bTqDLJ-XN4QSgmbXsDQ&zoom=1)[Klímastop,energia,biomassza,szolár,napelem,napenergia](http://klimastop.com/)

Rekordok

dőlhetnek meg

Rácz Dániel

Világszerte melegrekordok dőlhetnek meg a jövőben

*Hőhullámok és szélsőségesen magas hőmérsékletek söpörnek végig Földünkön. Annak ellenére, hogy nálunk Magyarországon most ilyen hideg van, máshol komoly gond a klímaváltozás. Állatok és emberek ezrei vesztik életüket, hanyag életmódunk eredménye képpen. A NASA szerint is komoly gondot jelentenek az egyre melegedő nyarak és a furcsán enyhe telek.*

*Az Egyesült Államokban lévő* ***Stanford Egyetem*** *kutatásai szerint, hamarabb lesznek érezhetők a* ***klímaváltozás*** *hatásai, mint az eredetileg jósolták.*

*Lehet, hogy egy* ***világméretű katasztrófa*** *peremén vagyunk, és csak a lábunkat lógatjuk?*

*Sokan azért nem tesznek semmit a környezet érdekében, mert azt gondolják, hogy teljesen mindegy, hiszen az ő életüknek akkor már rég vége, talán még az emberi fajnak is, mire a klímaváltozás bekövetkezik, vagy elviselhetetlenné válik. Ez azonban téves feltevés. Egy új tanulmány szerint* ***Magyarországon*** *már* ***2021*** *és* ***2040 között****, nem csak, hogy érzékelhető, de* ***elviselhetetlen*** *is lesz a kritikus kort megélők számára, a klímaváltozás. Gondolok itt például az öregebbekre vagy éppen a fiatal gyermekekre.*

[](http://www.google.hu/imgres?q=kl%C3%ADmav%C3%A1ltoz%C3%A1s&um=1&hl=hu&sa=N&biw=1229&bih=892&tbm=isch&tbnid=oNEPRi2n2wZYNM:&imgrefurl=http://ujsag.allatvilag.net/2010/04/allattartas-es-klimavaltozas/&docid=EdwFZJg_3I1RCM&imgurl=http://ujsag.allatvilag.net/wp-content/uploads/2010/04/jegesmedve-klimavaltozas.jpg&w=468&h=435&ei=xXPbTrK_KNOQ4gSwuLzVDQ&zoom=1) *(valóban ez kell nekünk?)*

*Jogosan feltehetnénk a kérdést, hogy: vajon, hogyan jutottunk el idáig? A válasz egyszerű, lassan, de biztosan. Eddig még nem érzékeltük, a* ***globális felmelegedés*** *adta fenyegetést. Így eszünkbe sem jutott tenni ellene. Most azonban, hogy itt vagyunk a határán, még nehezebb bármit is csinálni. Az emberek nagy részét nem foglalkoztatja a gondolat, hogy a* ***Földet az unokáinktól kaptuk****. Miért vennénk el tőlük a lehetőséget a jobb életre?*

*Ne bújjunk hát el a nemtörődés fala mögé. Emberek és állatok millióinak a végrendeletét írjuk alá, ha most nem cselekszünk. Valóban, a helyzet* ***kritikus****, de semmiképp sem reménytelen.*

*Úgy véljük, hogy a jövő a mostani fiatalok kezében van. Ők viszont nem hajlandók cselekedni, Földünk életéért.*

*Azt, hogy milyen lesz a most jól megszokott, csendes Földünk* ***20 vagy 30 év múlva?*** *Ezt csak a jövő mondhatja meg.* ***Támogatóink:*** *[](http://www.google.hu/imgres?q=ecobild&hl=hu&sa=X&gbv=2&tbas=0&biw=1229&bih=892&tbm=isch&tbnid=U6VnaB4oV6d8QM:&imgrefurl=http://de.dreamstime.com/lizenzfreie-stockbilder-eco-bild-image16478609&docid=g_sZQnk8GKj6LM&itg=1&imgurl=http://de.dreamstime.com/eco-bild-thumb16478609.jpg&w=400&h=155&ei=qG7bTqDLJ-XN4QSgmbXsDQ&zoom=1) [Klímastop,energia,biomassza,szolár,napelem,napenergia](http://klimastop.com/)*