## *„Az energia nem vész el, csak átalakul”*

A környezet védelem érdekében



Bokszos csapat

A szerkesztőbizottság tagjai: Máté Mónika - Szerkesztő

Fábián Barnabás - Manager

Kovács Levente - Anyaggyűjtő

Parragh Botond - Anyaggyűjtő

*Helyzetelemzés.*

*Az energiatermelés feladata a hazai gazdaság összes ágának energiaellátása, valamint a lakosság energiaszükségletének kielégítése.*

*Hazánk fosszilis energiahordozói a szénhidrogének, a fa, az uránérc, szélenergia, vízenergia, napenergia, geotermikus energia. Hazánkban (de nem csak itt) kifogyóban vannak az említettek közül a szénhidrogének, valamint az uránérc, mert bányászatukkal a földkéregben lévő készletek fogynak. Megújuló energiaforrásaink a szél-, a víz-, a nap- és a geotermikus energia, ezekre fokozatosan áttérve csökkenteni lehetne az energiahordozók túlzott felhasználását és a környezetszennyezést.*

*Feketekőszén, barnakőszén, lignit, tőzeg –ezek az anyagok 1970-ben közel 50 %-át adták a hazai energiagazdaságnak. Ez az érték 1980-ra 30 %-ra, 2002-re 15 %-ra esett vissza, és napjainkra is csökkent ez az érték. A legdrasztikusabb visszaesés a barnaszén kitermelésnél volt, mivel a készletek itt tekintélyesebb kiterjedésűek. A ’70-es években indult hazánkban az eocén program – ez az eocén korú barnaszenek kibányászását jelentette a Dunántúli-középhegységben.*

*A visszaesés okai:*

*A széntelepek kitermelése nagyon költségessé vált. A kibányászott szenek minősége gyenge, nem versenyképesek a világpiacról importálható szenekkel szemben.*

*A 1980-as évek óta megnőtt az import szenek aránya is.*

*Feketekőszénből többet hozunk be, mint amennyit termelünk. Ezzel párhuzamosan megnőtt a szénhidrogének behozatala.*

*Hazánkban 1 atomerőmű működik, mely a felhasználás közel 40%-át biztosítja.*

*A Paksi atomerőmű esetében a Duna vize hűtésül szolgál, ami ennek következtében pár fokkal magasabb hőmérsékletet vesz fel. Ezt afféle hőszennyezésként is felfoghatjuk, bár minden bizonnyal az élővilágra gyakorolt negatív hatása nem érzékelhető. Ellenben felmerül a radioaktív hulladékok elhelyezésének kérdése, ami környezetvédelmi szempontból egyáltalán nem elhanyagolható dolog.*

*Városunk egyik felében termálvízzel is fűtenek. Az iskolában gázfűtést használnak. A 2008-as adatok szerint a mi iskolaépületünkben 26000m3 gázt használtunk. Az iskolában a faleveleket komposztálják. A nyertes pályázatoktól függ a megújuló energiaforrások hasznosítása.*

*A változtatások azért lennének fontosak, mert a saját gyermekeinknek is kell élni valahol, valahogy, valamiből. Szerintem senki nem szeretne egy használhatatlan országot hátra hagyni, de nem csak ezek a dolgok az érdekesek. Az élővilág rohamos pusztulása levegőnk szennyezettsége figyelmeztet arra, hogy VÁLTOZÁSOKRA van szükség, méghozzá sürgősen, de nem csak a mi országunkban, hanem majdnem mindenhol. Legyünk környezettudatosak, és figyeljünk oda, mert az apró dolgok is számítanak.*

**Az álmodott jövő….**


Hogy miben látjuk a megoldást 20 év múlva? Mind a négyen először a szélre gondoltunk. Elgondolkodtunk még a napenergián, de óriási beruházásokra lenne szükség. Persze ha megfelelő anyagi hátteret biztosítanának, akkor minden lehetséges lenne. Először is szélparkokat, és napelem telepeket kell létesíteni.

Minden családnak és lakásnak át kell állni a megújuló energiaforrások megfelelő hasznosítására. De nemcsak a lakásoknak, hanem a gépjárműveknek is kell találni egy környezetkímélő üzemanyagot. Ezek az intézkedések nemcsak takarékosságot, hanem munkahelyeket is jelentenének, hiszen ezek a megoldások sem életre szólóak, hibák mindig lesznek. A hibákat ki kell javítani, és erre szakemberek szaktudása szükséges.

Mindezek megvalósítása nem fér bele egy 20 éves tervbe hazánkban. Ha mi már elkezdenénk, akkor az unokáinknak kell tökéletesíteni. Mindenképpen át kell térnünk ezekre a megoldásokra, mert pár év múlva már nem marad, amit megvédhetünk a súlyos környezeti károktól, amit a túlzott pazarlás okozott.

Lehetséges következmények, ha nem térünk át ezekre a megoldásokra:

* Az állatvilág csökkenése
* Üvegházhatás
* Élőhelyünk rombolása
* Globális felmelegedés





Rejtvény a kicsiknek: 



|  |  |  |  |  |  |  |  |
| --- | --- | --- | --- | --- | --- | --- | --- |
| 4 | 1 | 6 | 8 | 2 | 5 | 7 | 3 |
|  |  |  |  |  |  |  |  |

Városunk és iskolánk energiaellátása.

Magánszemélyeknél előfordul a napkollektor, melynek lényege a hősugarak felhasználása. Főleg használati meleg vizet állítanak elő vele. Ilyen a tűzoltóságunk tetejére került fel. Az önkormányzat pályázott arra, hogy a városháza fűtését is meg tudják oldani vele.

Szélerőművekkel kapcsolatban egy befektető társaság kereste fel városunkat. Ha minden jól megy Kisújszállás határába 100m magas szélerőműveket fognak építeni.

Szerencsés adottságoknak köszönhetően kismélységben találunk magas hőmérsékletű vizet. A vízből kinyert meleget fűtésre használjuk fel. A termálvízben lévő éghető gázt is hasznosítjuk. Egy gázleválasztón keresztül a gáz egy gázmotorhoz jut, ez a motor áramot termel. A gázmotort vízzel hűtjük majd a felmelegedett vízzel a környező épületeket fűtjük. Tehát a termálvíz minden adottságát kihasználjuk.

Mivel Kisújszállás egy mezőgazdasági település ezért sok a szerves anyag, ezeket az anyagokat komposztállással, környezettudatosan fel lehetne használni. Egy bírálat alatt lévő pályázattól függ egy bioüzem létesítése városunkban. A cél az anyagok begyűjtése, ezek erjedése során keletkező gáz árammá fordítása és a folyamat végén létrejött trágyázó anyag hasznosítása.

A környezetvédelem érdekében Kisújszálláson 4 éve háztól gyűjtik a szelektív hulladékot, valamint hulladékgyűjtő szigetek vannak a városban. Minden ősszel és tavasszal lombtalanítás van, és a szerves anyagok egy komposztáló telepre kerülnek.

Sajnos a lakosságot nehéz meggyőzni arról, hogy a környezetvédelem, a szelektív hulladékgyűjtés és a környezettudatosság a jövőre nézve jó hatással lesz.

Az iskolában gázfűtést használnak. A 2008-as adatok szerint a mi iskolaépületünkben a gázfelhasználás 26000m3. Az iskolában a faleveleket komposztálják. A nyertes pályázatoktól függ a megújuló energiaforrások hasznosítása.

*Hogy is van?*

*Minden lapunkban egy megújuló és egy nem megújuló energiaforrást jellemzünk.*

*Földgáz:*

**Előnyök:**

* A földgáz kis tömegű, vezetékeken keresztül egyszerűen szállítható energiahordozó.
* Már egyetlen egy földgáztüzelésű erőmű is nagymennyiségű villamos energiát képes termelni.
* A földgáztüzelésű erőművek szinte bárhova telepíthetőek.

**Hátrányok**

* A földgáz égetése során szén-dioxid képződik, amely az üvegházhatást növelő gázok egyike.
* Földgázkészleteink végesek, előbb-utóbb ki fognak merülni.
* A Magyarországon felhasznált földgáz túlnyomó részét külföldről szerezzük be. Ez azt jelenti, hogy elektromos energiaellátásunk költségei növekednek.

Szélenergia:

**Előnyök**

* Az utóbbi években jelentősen csökkent a szélenergia előállításának ára.
* A szélenergia [megújuló energiafajta](http://hu.wikipedia.org/wiki/Meg%C3%BAjul%C3%B3_energia), amelynek termelése környezetvédelmi és költségelőnyei miatt rohamos ütemben nő a világban, főleg Európában.

**Hátrányok:**

* A madarak vonulását zavarja.
* Tájromboló.
* A közelben élőket zavarja a szélerőművek kellemetlen hangja.





|  |
| --- |
| *„Az energia nem vész el, csak átalakul”* A környezet védelem érdekében  Szerkesztőség címe elérhetősége: Kisújszállás, Kálvin u. 3. Tel. : 06-59/520-512 Fax: 06-59/ 520-512  Szerkesztőség:  Máté Mónika  Parragh Botond  Fábián Barnabás  Kovács Levente |